Diari Oficial de la Generalitat Valenciana


Sumari del DOGV 6556, del 01-07-2011 (2011/7472)

RESOLUCIÓ de 9 de juny de 2011, dels Servicis Territorials d'Energia, d'autorització administrativa d'instal·lació de gas natural. Expedient número CBREDE 2010/1/46.
---------------------------------------------------------------------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7472


Data del document
:   09-06-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 9 de juny de 2011, dels Servicis Territorials d'Energia, d'autorització administrativa d'instal·lació de gas natural. Expedient número CBREDE 2010/1/46. [2011/7472]  
Presentada sol·licitud d'autorització administrativa relativa a la instal·lació de gas natural més avall indicada .  
Efectuats els tràmits d'acord amb el punt 2 de la ITC-ICG01 del Reglament Tècnic de Distribució i Utilització de Combustibles Gasosos, aprovat per Reial Decret 919/2006, de 28 de juliol (BOE 04.09.2006).  
Este servici territorial, en l'àmbit de les competències que té atribuïdes, resol atorgar al peticionari autorització administrativa de la instal·lació de gas natural que s'indica:  
Expedient: CBREDE/2010/1/46.  
Peticionari: Gas Natural Cegas, SA.  
Emplaçament/zona geogràfica: província de València.  
Projecte: previsió anual de 2010 de construcció d'instal·lacions de distribució de gas natural.   
Pressupost: 7.920.466,38 €.  
  
La present autorització administrativa s'atorga a l'empara del que establixen els articles 3.3 apartat d i 73.2 de la Llei 34/1998, de 7 d'octubre, Butlletí Oficial de l'Estat de 8 d'octubre de 1998, del Sector d'Hidrocarburs, en la redacció donada per la Llei 12/2007, de 2 de juliol, Butlletí Oficial de l'Estat de 3 de setembre de 2007, de modificació de l'anterior, i quedarà sotmesa a les condicions següents:   
1. El titular d'esta constituirà en el termini d'un mes, a partir de la data de la notificació de la present resolució, una garantia per valor de 158.409 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de València, per a garantir el compliment de les seues obligacions, d'acord amb el que establix l'article 73.4 de la Llei 34/1998, en la seua redacció donada pel Reial Decret Llei 5/2005, d'11 de març, Butlletí Oficial de l'Estat de 14 de març de 2005, de reformes urgents per a l'impuls de la productivitat i per a la millora de la contractació pública  
La fiança esmentada es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
2. El titular complirà les obligacions que estrictament s'assenyalen en l'article 74, Obligacions dels distribuïdors de gas natural, de la Llei 34/1998, en la redacció donada per la Llei 12/2007, així com en les que s'assenyalen en l'article 10 del Reial Decret 1434/2002. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que siga de l'aplicació del règim reglamentàriament establit per a les connexions.  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, en la redacció donada per la Llei 12/2007, així com els que s'assenyalen en l'article 10 del Reial Decret 1434/2002.   
4. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, en la redacció donada pel Reial Decret Llei 5/2005.   
5. La present autorització, en cap cas, es concedirà amb drets exclusius d'ús, tal com indica l'article 73 de la Llei 34/1998, en la redacció donada per l'article 28 del Reial Decret Llei 5/2005.  
6. La present autorització s'atorga sense perjuí de tercers i es deixarà fora de perill els drets particulars.  
7. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
8. El peticionari haurà d'enviar, dins del primer trimestre de cada any, a l'òrgan competent d'esta comunitat autònoma un projecte que continga la documentació tècnica de les obres efectivament realitzades l'any anterior, amb indicació de la data de posada en servici de cada una.  
9. La present autorització s'atorga exclusivament a l'efecte d'extensions de xarxes existents en poblacions que disposen d'autorització administrativa.  
10. La present autorització només afectarà zones limítrofes i en el mateix nucli urbà que les ja autoritzades i canalitzades per l'empresa sol·licitant, i, en cap cas, a zones ja canalitzades per altres distribuïdors de gas.  
Podrà ser causa de revocació de la present resolució l'incompliment de les condicions expressades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Contra esta resolució, que no posa fi a la via administrativa, es pot interposar recurs d'alçada davant de la Direcció General d'Energia de la Conselleria d'Infraestructures i Transport (c/ Colom, 1. 46379 València), en el termini d'un mes, comptador a partir de l'endemà de la notificació de la present, de conformitat amb el que establixen els articles 114 i 115 de la Llei 30/1992, de 26 de novembre, Butlletí Oficial de l'Estat de 26 de novembre de 1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, Butlletí Oficial de l'Estat de 14 de gener de 1999, de modificació de l'anterior.  
  
València, 9 de juny de 2011.- El cap del Servici Territorial d'Energia: Enrique Climent Sirvent.